fi fi fi fi en en fi fi fi fi fi fi fi da fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi da et fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi da fi fi fi fi fi fi fi fi fi fi fi fi da fi fi fi fi en fi en fi en fi en fi fi fi fi da fi fi fi fi fi fi fi en fi fi da fi fi fi fi fi fi fi fi fi fi fi fi da en fi fi fi fi fi fi da fi fi fi fi fi hbs_lat en id fi et id fi fi fi fi fi en fi fi fi fi fi sq tr en fi hbs_lat fi en ceb fi fi fi fi fi en cs fi fi fi fi fi fi fi fi fi cs fi fi fi fi fi fi fi fi fi fi fi fi cs fi fi fi fi fi fi fi fi fi fi fi fi es fi fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi en en fi es en fi en en
Mä tuun vähän jälkijunassa monessakin asiassa, niin kuin tässäkin. Oon nähnyt näitä Hurraw! -huulirasvoja blogeissa jo vaikka kuinka kauan, mutta en vaan ole saanut aikaiseksi ostaa niitä testiin. Mutta nyt yks päivä otin selvää, missä Seinäjoella niitä myydään. Ja huh, kun aattelin aluks et niitä ei myydä missään kaupassa täällä! Mut onneks Emotion liikkeessä näitä oli! Olin katsellut etukäteen netistä näitä eri makuja ja lemppariksi päätyi kookos ja vanilja. Ostoskoriin mulla päätyi kuitenkin kookos ja greippi, koska vanilja oli tietysti sillä hetkellä loppuunmyyty.
Hurraw! -huulirasvat ovat täysin luonnonkosmetiikkaa ja huulirasvat valmistetaan täysin vegaanisista, raaoista ja luonnonmukaisesti viljellyistä raaka-aineista. Jopa kaikki värit ja maut ovat luonnonmukaisesti saatuja. Makuja onkin laidasta laitaan lakritsista limeen ja kahvista sitruunaan. Osa huulirasvoista tuovat huulille pienen sävyn kuten kaneli ja kirsikka. Niitä ajattelin kokeilla seuraavaksi näiden jälkeen.
Ootteko te jo testanneet näitä huulirasvoja? Mikä on teidän mielestä paras "maku"? :)
klo. 02:06 Herään pojan itkuun ensimmäisen kerran. Mun rytmihän vois olla vähän parempi, sillä oon itse saanut unta vasta puoli yhden aikoihin...
klo. 02:11 Poika nukahtaa äkkiä uudestaan joten eikun itsekin nukkumaan.
klo. 05:01 Ja toinen herätys. Onneks saan pojan nukkumaan muutamassa minuutissa.
klo. 05:30 Mä en saakaan niin helposti enää unta ja poikakin herää jo uudestaan. Taas uusi nukutus.
klo. 05:40 Saan itsekin unen päästä kiinni.
klo. 05:55 Poika herää, eikä enää edes vaikuta väsyneeltä. Että juu, tänään aamu alkaakin vissiin aikaisin muutaman tunnin yöunilla. Ei auta ku nousta ylös. Harvemmin herätään ennen ku Timokaan ehtii heräämään töihin.
klo. 06:05 Laitan pojan leikkimään lattialle ja käyn laittamassa pesukoneen päälle.
klo. 06:35 Meen tekemään omia aamutoimia ja etsin itselleni mahdollisimman rennot kotivaatteet.
klo. 06:48 Valmistan meille aamupalaa; Pojalle puuroa ja itselleni paistan kananmunaa leivän päälle.
klo. 07:15 Meen makoilemaan sänkyyn, kun nukutaan tällä hetkellä olohuoneessa. Selailen eri somet läpi, mutta eihän siellä ole oikein mitään uutta, kun oon puolen yön jälkeen viimeks käyny.
klo. 07:45 Että mä vihaan talvea, kun ei meinaa ikinä muistaa laittaa autoa lähtökuntoon. Meen siis laittamaan auton lämmitykseen jos sattuis, että ehditään tänään muskariin. Voi toki olla, että poika nukkuu päikkäreitä just sillon. Autohan oli tietysti ainakin 20cm lumen peitossa. Onneks lumi sentään oli kevyttä puuterilunta, niin sen putsaamiseen ei kauaa mennyt.
klo. 9:40 Nukuin sitten puolentoista tunnin päikkärit ja heräsin vähä liian myöhään. Nautin silti siitä, että pystyn nukkumaan yhtä aikaa pojan kanssa, sillä muuten olisin ollu aika väsyny. Tuli hirveä kiire sinne muskariin. Yritin siinä kiireessä etsiä itselleni vaatteita ja meikata.
klo. 9:55 Herätän pojan ja puen hänet. Ja yllättäen kiireellä.
klo. 10:14 Ja valmis! Ollaan autolla lähössä. Muskari alkaa minuutin päästä. Kiva!
klo. 10:20 Huh, ehdittiin aloituslauluun sentäs! Muskari meni ihan hyvin, vaikka eihän tuo poika enää malttais paikallaan pysyä.
klo. 11:20 Kotona! Syödään lounasta. Muistan, että pyykit on koneessa. Laitan ne kuivamaan.
klo. 12:30 Pakkaan vaunut mukaan ja lähdetään käymään Seinäjoki areenalla, kun siellä on opinlakeusmessut, jossa on mahdollisuus tutustua lähinnä toisen asteen oppilaitoksiin tai korkeakouluihin. Eihän siellä sen takia hirveästi mulle mitään ole, kun oon jo käyny lukion ja mulla on korkeakoulututkinto, mutta kävin hakemassa esitteitä ylemmästä amk-tutkinnosta, avoimesta yliopistosta ja löysin mä Arjessa Oy:n pöydän, jossa ois mulle työpaikkoja. Oon vähän miettinyt, että jossain vaiheessa elämää vois jatkaa ylempään amk-tutkintoon sosionomin ammattia, jossa opiskelut painottuis enemmän hallintoon, kehittämiseen ym. esimiesjuttuihin tai sitten oman mielenkiinnon mukaan vois opiskella avoimessa yliopistossa esimerkiksi psykologiaa tai sosiaalitieteitä. Jäin miettimään asiaa. Jääköön ne vielä haaveiksi.
klo. 14:00 Tultiin kotiin. Timo oli meitä vastassa, kun se oli tänään tullut aikasemmin töistä. Vaihdellaan kuulumisia.
klo. 15:20 Laitetaan Timon kanssa yhdessä ruokaa. Namnam! Samalla luen päivän postin. Eipä nyt oikeastaan mitään muuta ollut ku mainoksia, mutta oon tarjoushaukka, niin siks ne on niin mielenkiintosia!
klo. 17:00 Ruoan jälkeen siivoilen meidän kotia. Tällä hetkellä meillä kotona on kyllä aika kaaosta, kun makkari on kokonaan pois käytöstä remontin vuoksi.
klo. 17:40 Meen Timon viereen sohvalle ja kattelen kun Timo pelaa jotain uutta peliä. Se vaikutti kivalta ja sellaselta, mitä itsekin voisin pelata. Eipä mulla sen pelin nimi edes jääny päähän.
klo. 18:00 Teen pojan kanssa majaa ja luetaan kirjoja. Haha, oli niin hauskaa seurata, kuinka innoissaan poitsu oli siitä majasta.
klo. 19:30 Poika saatu nukkumaan joten Timon kanssa sohvalle ja salkkarit, vähän The voice of Finlandia välissä ja sitte Poliisit! Että rakastan tota poliisit -sarjaa ja noiden poliisien jutuille saa aina nauraa. Siinä on sitä paitsi mukana Seinäjoenkin poliisit, niin sitä on hauska seurata myös siks, kun on tuttuja maisemia.
klo. 21:05 Treenailua mm. kahvakuulalla. Yritän aina sillon tällöin tehdä kotona treeniä. Oon kattellu netistä kaikenlaisia liikkeitä ja yhdistelly niitä ja tehny "oman ohjelman". Kesäkuntoon 2020! Laitoin spotifyn päälle ja fiilistelin hyvää musiikkia. Sillä hetkellä listalta tuli mm. Karri koiraa ja JVG:tä.
klo. 21:30 Istahdan koneelle ja kirjottelen esimerkiksi tätä postausta ja sitten käyn lukemassa uusia blogipäivityksiä. Tsekkailin myös lisätietoa Tampereen yliopiston tarjoamista kursseista avoimessa yliopistossa, joita vois Seinäjoella opiskella.
klo. 22:05 Pitäis suihkussakin käydä, näääh, ei vielä jaksa.
klo. 22:50 Lopulta saan itseni suihkun kautta sänkyyn. Kattelen youtubesta videoita, selailen kännykkää ja jutellaan Timon kanssa. Nukahdan taas puolen yön jälkeen.
Tällanen oli mun tämän viikon torstai ja aika perusarkea tällä hetkellä. Joskus ollaan koko päivä kotona, mutta en mä kovin montaa päivää peräkkäin jaksa olla vaan kotona et usein käydään esimerkiksi kaupoilla. Oon kyllä niin tyytyväinen siihen, että pojan kanssa on niin helppo liikkua, niin siks otan siitä kaiken irti. Tälläsista postauksista pääsee vähän enemmän sisälle bloggaajan elämään ja arkeen joten toivottavasti tekin tykkäätte näistä! :) Myös tällaisen postauksen kuvat ovat enemmän arkisia, eikä niin tarkkaan suunniteltuja, mitä yleensä mun postauksissa on totuttu näkemään. Itse ainakin tykkään kovasti näitä toteuttaa sillon tällöin, vaikka nää viekin aika paljon aikaa. :)
Category: lifestyle, oma elämä
Ja arvonnan voittaja on...
keskiviikko 20. tammikuuta 2016
Voittajaan on otettu yhteyttä sähköpostitse! Kiitos kaikille osallistuneille!♥ Muistan kun järjestin arvonnan mun edellisessä blogissa, niin sitäkin oli kiva järkätä. On kiva, jos joku tulee hyvälle mielelle. :) Joten uskoisin, että tämä ei ollut tämän blogin viimeinen arvonta. :)
Nyt lähden tästä siivoilemaan ja jatkamaan iltaa sitten Youtuben pariin. Oon tässä lähiaikoina tykänny kattella eri vloggaajien videoita. Kivaa ajanvietettä! Luonnoksissa ois taas uusia postauksia ja yritän huomenna saada kuvattua päivä kanssani -postausta pitkästä aikaa. Mukavaa loppuviikkoa!♥
Raakasuklaa brownieta + alennuskoodi Luontaistukkuun
maanantai 18. tammikuuta 2016
Sain yhteydenoton Luontaistukulta ja mahdollisuuden lähteä heidän kanssaan yhteistyöhön. Tutustuttuani heidän tuotevalikoimaansa ei tarvinnut kahta kertaa miettiä lähdenkö tähän yhteistyöhön mukaan. En ollut aikaisemmin heistä kuullut enkä muutenkaan ollut tutustunut ikinä luontaistuotteisiin. Oon silti salaa haaveillut raakakakkujen testailemisesta, mutta en ole saanut aikaiseksi ostaa aineksia. Nyt oli tähän sitten oiva mahdollisuus! Lisäksi en voi kieltää sitä, etteikö tämä raakakakkujen kokeilu tullut hyvään saumaan mun herkkulakon vuoksi. Onhan pähkinöistä, kookosöljystä ja raakakaakaojauheesta tehdyt kakut paljon terveellisempiä kuin esimerkiksi voista, sokerista ja suklaasta tehdyt. ;D
Suomen Luontaistukku Oy on perheyritys, joka myy luontaistuotteita "suoraan asiakkaille, ilman välikäsiä" hintatasosta tai laadusta tinkimättä. Luontaistukun tuotteita ei siis myydä jälleenmyyjille, mutta heillä onkin verkkokaupassa todella laaja yli 300 tuotteen valikoima erilaisia luontaisvalmisteita, superfoodeja, luomuruokia ja urheiluravinteita. Heidän yrityksensä sijaitsee Tampereella, jossa heidän tuotteensakin pakataan ja lähetetään asiakkaille 3,90€ postikuluilla tai ilman postikuluja jos on tilannut tuotteita yli 50€ edestä. (lähde: www.luontaistukku.fi)
Valitsin Luontaistukun valikoimasta taateleita, raakakaakaojauhetta, raakakaakaovoita, Cashewpähkinöitä ja kookosöljyä. Kookosöljystä teen varmaan jossain vaiheessa vielä oman postauksen, kunhan pääsen testailemaan sen vaikutuksia esimerkiksi kauneudenhoidossa. Kookosöljy on nimittäin niin monipuolinen tuote että sitä voi käyttää niin ruoanlaitossa, leivonnassa, hiustenhoidossa, ihonhoidossa ja ties missä muussa. Aionkin testailla sitä ja jakaa sitten parhaat vinkit teille. Noita muita tuotteita sitten käytän erilaisten raakakakkujen ja -leivonnaisten valmistamiseen. (No okei myönnän, tykätään molemmat Timon kanssa Cashewpähkinöistä, niin herkuteltiinkin jo niillä!)
Kun tilaan netistä tai ostan kaupasta tuotteita, niiden saaminen kotiin tulisi olla mahdollisimman helppoa ja vaivatonta. Tein sunnuntai-iltana tilauksen Luontaistukulle ja tiistaina sain jo viestin, että paketti on saapunut. He lupaavatkin nettisivuillaan 1-3 päivän toimitusajan ja klo.14 mennessä tehdyt tilaukset pyritään lähettämään samana arkipäivänä. Otin itse tilauksen Smartpostina, niin sain paketin lähimpään Smartpost-pisteeseen, joka sattui vielä olemaan meidän päivittäistavarakauppa. Se oli kyllä tosi kätevää!
Päätin heti laittaa nämä tuotteet testaukseen ja yritin etsiä mahdollisimman helpon raakakakun ohjeen. Löysinkin tämän raakasuklaa brownie -reseptin, joka oli tarpeeksi helppo tällaiselle aloittelijalle. Mähän tykkään hirveästi leipoa, mutta en tiennyt yhtään miten nämä eri ainekset reagoi keskenään tai ylipäätänsä millainen tästä lopputuloksesta tulee!
Ainekset (8 pieneen palaan):
16 kpl pehmeitä keskikokoisia taateleita
2,5 dl kaura- tai mantelijauhoja (käytin kaurajauhoja)
Ripaus hyvälaatuista suolaa esim. Himalajan kristallisuola (myönnän käyttäneeni ihan tavallista suolaa)
1. Laita pehmeät taatelit (niitä kannattaa liottaa jonkin aikaa vedessä), kookosöljy ja vesi tehosekoittimeen ja sekoita tasaiseksi massaksi. (pienet palaset taatelista ei haittaa)
2. Sekoita taikinakulhossa jauhot, raakakaakaojauhe ja suola keskenään.
3. Lisää massa kuivien aineiden joukkoon ja sekoita tasaiseksi. Taikinan tulee olla jonkin verran "tahmeaa", jotta sitä on helppo muotoilla. Jos taikina on liian kuivaa, eikä muotoilu onnistu lisää vähän vettä joukkoon!
4. Tee leivinpaperilla vuorattuun vuokaan taikinasta n. parin sentin paksuinen levy. (riippuen siitä, kuinka paksuja paloista haluaa)
5. Laita jääkaappiin n.30 minuutiksi tai kauemmaksi.
6. Koristele mielesi mukaan. Itse käytin kookoshiutaleita.
Lopputuloksesta tuli ihmeen hyvä näin ensimmäiseksi kerraksi! Makuun kesti tottua, sillä raakakaakaon tuoma "tumman suklaan" maku oli aika vahva sellaiselle, joka ei tummasta suklaasta niin välitä. Tämä brownie ei myöskään ole paras sellaiselle, joka ei tykkää kookoksen mausta. Mielestäni maku kuitenkin parani mitä kauemmin brownie oli jääkaapissa joten sitä saa pitää kylmässä aika reilustikin! Jäin kuitenkin kaipaamaan tähän muutakin sisältöä ja selailinkin muita raakabrowniereseptejä netistä ja niihin oli käytetty erilaisia pähkinöitä joten semmonen menee mulla seuraavaksi testiin. Tää oli tällanen peruspohja, jota on hyvä lähteä kehittämään. On kuitenkin ehdottomasti kokeilemisen arvoinen!
Myös te lukijat voitte hyötyä tästä yhteistyöstä, sillä Luontaistukku.fi tarjoaa teille -10% alennuksen ensimmäisen tilauksen loppusummasta koodilla JENNISLULLABY joten menkää ihmeessä tutustumaan heidän valikoimaansa ja tekemään tilausta. :)
Ootteko te kuulleet Luontaistukusta aikaisemmin? Onko luontaistuotteet teille tuttuja entuudestaan? Oletteko ikinä maistaneet tai kokeilleet raakakakkuja? :)
Ps. Vielä on huominen 19.1 puoleen yöhön asti aikaa osallistua blogini 1-vuotisarvontaan!
Category: luontaistukku, reseptit, yhteistyö
lauantai 16. tammikuuta 2016
En ole pitkään aikaan tehnyt mitään sisustuspostausta ja ei tämä nytkään varsinaisesti mikään sellainen ole. Tulin vaan tänne päivittämään meidän makuuhuoneen lähtötilanteen ennen remontin alkamista. Mä en ole koskaan tykännyt meidän makuuhuoneesta enkä ole koskaan saanut siitä mieleistä. (siksi en ole ikinä tänne blogiinkaan sitä kuvannut) Se on myös meidän asunnossa se huone, mikä on kaikista alkuperäisessä kunnossa. Tajusin, että mulla ei oikein ole edes kunnon kuvia makuuhuoneesta joten piti nopeasti nyt napata, vaikkei se mitenkään hienoimmillaan tällä hetkellä ole. Esimerkiksi piano on siellä ylimääräinen, kun se siirrettiin olohuoneesta pois pojan 1-vuotiskuvausten takia. En ole kyllä muutenkaan saanut huonekaluja makkariin sopimaan. Järjestys on muuttunut siellä moneen kertaan ja jotkut huonekalut vaan on siellä, koska muualla ei ole tilaa tai sitten ne on piilossa, ettei poika pääse niihin käsiksi. Remontin jälkeen tarkoitus on korjata myös tämä asia ja tehdä makkarista paljon viihtyisämpi!
Meidän tarkoituksena on maalata seinät valkoiseksi ja tuohon tummanruskeaan päätyseinään laittaa joku beigen sävyinen tapetti. Lattia on tällä hetkellä muovimattoa ja sen tilalle olisi tarkoitus laittaa ruskeansävyistä laminaattilattiaa. En myöskään tiedä onko makuuhuoneen ovea asennettaessa tullut ajatusvirhe vai mikä, mutta normaalistihan isoissa huoneissa ovi aukeaa sisälle päin huonetta. Meillä kuitenkin tuo makuuhuoneen ovi aukeaa eteisen käytävään päin ja se on todella epäkäytännöllinen. Vaihtoehtona on pitää sitä täysin auki, jolloin se vie ison tilan eteisen seinätilaa tai sitten kokonaan kiinni, jolloin ilmalämpöpumppu ei pääse lämmittämään huonetta. Jos sitä pitää puoliksi auki, niin se on koko ajan tiellä. Joten me pohdimme jos vaihtaisimme oven karmit. Se toki vaatisi sen, että seinää on pakko hajottaa ja muuta kivaa. Lattialistat ois tarkoitus myös vaihtaa ja katsoo nyt mitä vielä päädytään tekemään. Uusi sänky ois muuten kova juttu! En sit tiedä, mutta 120cm sänky kahdelle on aika pieni! Hyvin ollaan tähän asti mahduttu, mutta kaipailisin uutta sänkyä.
Laittelen lisää kuvia sitten, kun remontti etenee. :)
keskiviikko 13. tammikuuta 2016
Oikeesti tää Suomen talvi on bloggaajalle niin huonoa aikaa kuvausten kannalta. Ja sitten riippuu tietenkin siitä millainen asunto on, onko suuret ikkunat ja mistä suunnasta valo tulee eniten sisään. Meillä esimerkiksi on olohuoneessa isoimmat ikkunat, mutta terassilla on laaja valokate. Talvella se on ongelma valon kannalta, koska valo ei pääse sisään katteessa olevan lumikerroksen vuoksi. Mä yritin siis kuvailla teille ostospostausta ja sain mä ihan hyviä kuvia, mutta en niin hyviä kuin olisin halunnut. Lisäksi valon puutteen vuoksi kuvia sai räpsiä useampia ja se vei aikaa. Kuvailin siis näitä muutamia tuotteita melkein tunnin verran. Huh huh! Yleensä nään jo kamerasta, että onnistuko nää kuvat ja tarvittaessa otan uusia kuvia myöhemmin jos koneella huomaan, ettei joku kuva onnistunutkaan. Näin talviaikaan se ei onnistu, sillä illalla laitan kuvat koneelle ja vasta sitten huomaan, ettei joku kuva onnistunut, niin se on jo liian myöhään ja en voi julkaista kyseistä postausta.
Tässä kuitenkin pari ostosta alennusmyynneiltä ja loput on kirpputorilta. Tuossa tammikuun alussa täällä Seinäjoella oli Ykkösbasaari -kirpputorin uuden tilojen avajaiset. En oo koskaan ostanut niin paljon tavaroita kerralla mistään kirpputorilta. Lähinnä löysin pojalle vaatteita, joista oon muutamia kuvannut tähän postaukseen. En koe tarpeelliseksi kuvata kaikkia vaan yleensä kuvaan vaan parhaat löydöt.
Että oon niin happy näistä kengistä! Olin Ykkösbasaari kirpputorin avajaisissa ja katselin samaa pöytää yhden vanhemman naisen kanssa. Tämä nainen sitten nappasi nämä käteensä ja kertoi ystävälleen löydöstään, jotka sattu olemaan hänen kokoaan. Samalla mun huomio kiinnittyi näihin kenkiin hänen kädessään ja tajusin et nuo on samanlaiset Vagabondin tennarit kun mulla jo on, mutta vähän tummemmat. Siinä totesin vaan tälle naiselle, että ne on arvokkaat kengät, että mulla on kotona samanlaiset. Selvisi myös, että kengät olivat mun kokoa. Auts, että mua otti päähän, kun se nainen sitten otti nää kengät! Noo, siellä kirpputorilla oli ihan älyttömän pitkät kassajonot ja tää jono meni yhden hyllyrivistön vierestä. Samalla kun jonotin kassalle, niin katselin näitä pöytiä ja tää nainen oli jättäny nää kengät yhteen näistä pöydistä! Mun teki mieli kiljua! Ilmeisesti tämä nainen ei ollu sitten A) jaksanut jonottaa ja jättänyt nämä kengät vaan jonkun toisen myyntipöydälle tai B) ei ollut vaan halunnut sittenkään ostaa näitä kenkiä ja sen vuoksi jättänyt ne pois kassalle jonottaessaan. Oli syy mikä tahansa, niin sain ihan älyttömän ihanat tennarit ja nämä makso 8,50€.
Mulla ei ole kuin yksi talvitakki, joka on vielä ihan älyttömän paksu toppatakki, jota käytän niin -25 asteen pakkasessa kuin nollakeleilläkin. Yleensä pienemmillä pakkasilla laitankin sitten ohuempaa paitaa toppatakin alle, mutta onhan se silti kuuma. Löysinkin kirpputorilta alunperin Veromodan villakangastakin hintaan 3,50€. Oon niin rakastunut erilaisiin mekkoihin ja tämän vihreän mekon löysin H&m:n alennusmyynneistä 10 eurolla (14,90€).
Löysin H&m:n alennusmyynneistä ihan perus collegepaidan vitosella (9,99€). Oon kauan miettinyt, että pitäis löytää joku pieni laukku niihin menoihin, kun oon yksin liikenteessä, eikä mun tarvi kanniskella vaippoja, kosteuspyyhkeitä, leluja ym. pojan asioita mukana. Löysin sitten Ykkösbasaari kirpputorilta tämän pikkulaukun kultaisilla yksityiskohdilla 5€ ja se on alunperin H&m:n laukku.
Pojalle oon löytänyt parit kengät kirpputoreilta. Oon kauan etsinyt ihan tavallisia Kuoman talvisaappaita ja Ykkösbasaari kirpputorilta löysin nämä. Maksoin näistä 8€. Nämä alemmat kengät oon löytänyt parilla eurolla Vanhankylän Ullakko kirpputorilta. Kengät ovat alunperin H&m:n mallistoa ja ne kyllä kaipais vähän pesua.
Pojalle oon löytänyt tosi paljon vaatteita ja oon alkanut ostelemaan jo reilusti isompia kokoja jos sattuu löytymään kivoja vaatteita. Esimerkiksi Name it:n ruskean hupparin (johon kuulu vielä samaa sarjaa olevat housut) yhteensä 6,90€ ja Adidaksen hupparin 2,50€ ja Zaran neule 3€.
Ps. Vielä on ens viikon tiistaihin aikaa osallistua arvontaan! :)
Mitä mieltä ootte löydöistä?
perjantai 8. tammikuuta 2016
Hei! Tässä vietän rentoa perjantai-iltaa selailemalla nettiä ja kuuntelemalla musiikkia. Perjantai on yleensä meillä semmonen rento päivä, kun on eka tyyliin hoidettu kaikki pakolliset jutut kuten kaupassakäynnit, siivoamiset ym, niin sitten voi nostaa jalat ylös ja löhötä sohvalla loppuillan hyvällä omalla tunnolla. Illat on muutenkin hyvää aikaa bloggaamiseen, kun poikakin jo nukkuu. Tässä siis toinen osa mun 2015 vuodesta. Ensimmäiseen osaan pääset tästä.
Heinäkuussa Timo piti kesälomaa, niin päästiin sen vuoksi vähän reissaamaan. Käytiin reissulla Etelä-Suomessa; ystäviä moikkaamassa, Korkeasaaressa ja shoppailemassa. Postaukset reissusta löytyvät tästä ja tästä. Olin myös lastenleirillä ohjaajana, kävin markkinoilla ja huviteltiin perheen kanssa Power parkissa. Vaikka säät ei aina olleet niin mahtavat, niin heinäkuu oli kyllä hyvä kuukausi. Blogin puolella jaoin makeannälkään helpon mukikakun ohjeen sekä listasin kesän 2015 lempibiisejä.
Elokuussa alkokin vasta olla kunnon kesäilmoja ja nautittiin niistä pojan kanssa usein kahdestaan, kun Timo oli palannut jo töihin. Oltiin paljon ulkona - lenkillä ja leikkipuistoissa. Käytiin myös rannalla ottamassa aurinkoa, mutta tänä kesänä jäi kyllä talviturkki heittämättä kokonaan. Ehkä ensi kesänä sitten! Esittelin muutamia uusia juttuja meidän kotoa ja kokeilin elämäni ensimmäistä kertaa kakkutikkareiden tekoa. Oli muuten ihan äklömakea resepti, mutta hyvää joka tapauksessa! Elokuun loppupuolella tiputin mun puhelimen lenkillä ollessani ja kävin ostamassa uuden. Lumia 820 on nykyinen luuri sitten.
Syyskuussa ja muutenkin syksyn aikana mun spotifyn soittolista täyttyi Vain elämää -ohjelman biiseistä. Mieleen jäi erityisesti Antti Tuiskun Sata salamaa ja Sannin versio Maija Vilkkumaan Ei -biisistä. Oli kyllä taas niin hyvä kausi! Rakastuin kellohameisiin, hain inspiraatiota makuuhuoneremonttiin (jota me ei muuten vieläkään olla aloitettu...), kerroin kuinka mun asupostaukset syntyvät ja kirjoitin toivepostauksena pidemmästi sosionomiksi valmistumisesta.  Syksyn aikana sain myös tähän blogiin ensimmäiset blogiyhteistyöt, joista olin todella innoissani! Vietimme Timon kanssa 4-vuotishääpäivää hyvän ruoan merkeissä ja leivoin mä täytekakunkin sen kunniaksi!
Lokakuussa käytiin Vantaalla ystäväpariskunnan luona ja samalla kävästiin Ikeassa ostamassa pojan huoneeseen pieni Kallax-hylly. Esittelinkin vähän pojan huoneen yksityiskohtia tässä postauksessa. Fiilistelin syksyä ja rakastin sitä lyhyttä aikaa, kun lehdet oli puissa niin kauniin värisiä. Aloin ottaa kynttilöitä esille ja polttelinkin jo niitä pimeinä syysiltoina. Mun vuoden kohokohtia oli lokakuussa, kun Juha Tapion uusi albumi ilmestyi ja pääsin vielä lokakuun lopulla hänen keikalleen. Itkuhan siinä pääsi ja oli muuten todella hyvä keikka! Blogin puolella jaoin herkullisen päärynäpiirakan ohjeen sekä kerroin, mikä on parasta just nyt.
Marraskuussa blogissani oli hiljaisempi postaustahti normaaliin verrattuna. Esittelin mun luottomeikkejä ja tein toisen osan kulissien takana -postauksia, joissa esittelen, kuinka mun postaukset syntyvät. Täytin 24-vuotta ja juhlittiin myös Timon kanssa yhdeksättä vuosipäivää. Mun synttäripäiväks sattu justiin satamaan lunta ja sitä tuli paljon! Tosin ne sulikin sitten parin päivän päästä pois. Esittelin myös syksyn kirpputorilöytöjä. Marraskuussa myös ehkä pikkasen haikailin takaisin työelämään, kun olin kuuntelemassa Lastenpsykiatri Jari Sinkkosen luentoa vanhemmuudesta. Muistin taas, kuinka sosionomin ammatti onkin niin mun juttu!
Joulukuussa stressiä toi meidän pojan 1-vuotissynttäreiden järjestäminen, vaikkakin juhlat onnistu kyllä tosi hyvin ja meillä kävin paljon porukkaa muistamassa poikaa. Muistelin paljon vuoden takaisia tapahtumia, kun jännitin syntyykö poika kuinka lähellä joulua. Äitiys on kyllä tehnyt musta vieläkin herkemmän ihmisen muun muassa edelleen alan rääkymään jos luen jonkun synnytyskertomuksia. Joulukuussa kärsin joulufiiliksen puuttumisesta. En oikeastaan kuunnellut joululauluja melkein ollenkaan vaan kovassa soitossa oli Mikavelin Marraskuussa ilmestynyt albumi ja Juha Tapion biisit. Joulu meni kuitenkin hyvin ja uutta vuotta vietettiin kaupungin ilotulitusta katselemalla ja muuten kotona. Joulukuussa tein marraskuun tavoin vähän postauksia normaaliin tahtiin verrattuna.
Nyt on vuosi 2015 laitettu pakettiin ja voi keskittyä tähän nykyiseen vuoteen! :)
Category: lifestyle, musiikki, oma elämä
keskiviikko 6. tammikuuta 2016
Kyllä, minäkin seurasin eilen jännittävää pikkuleijonien jääkiekkopeliä ja voi hyvänen aika se kolmas erä. 6,9 sekuntia jäljellä ottelua, että Suomi voittais maailmanmestaruuden, niin Venäjä tekee maalin. Mutta Suomi vei sitten kuitenkin jatkoajalla, hienoa! Naurattaa vaan, että kuka näillä keleillä oikeesti torille lähtee?! Ite ainakin pyrin liikkumaan ulkona mahdollisimman vähän ja olla kotona villasukat jalassa ja viltti päällä. Toki oon mä vähän kipeäkin, että sekin vaikuttaa asiaan.
Ja voi että mua ärsyttää mun aamuinen sekoilu noiden arvontojen kommenttien kanssa, kun menin osan niistä poistamaan julkaisun sijaan! :/ Mutta toivottavasti ne, joiden kommentit vahingossa poistin, tulis kommentoimaan uudestaan mun mokasta huolimatta!
Uusi vuosikin vaihtu ja mä itse alotin sokerilakon/herkkulakon, jotta saan tätä mun makeanhimoa kuriin. Ku on tottunu syömään niin paljon sokeria, niin elimistö myös on tottunut sitä vaatimaan. En tiedä kauan yritän herkkuja välttää, mutta jonkin aikaa ainakin, jonka jälkeen opettelen syömään herkkuja kohtuudella. En mä ole lähiaikoina mitenkään hirveästi syönyt herkkuja. (Jos joulua ei lasketa) Esimerkiksi pullaa, kakkuja tai keksejä meille ei osteta koskaan, ellei tule vieraita. Sipsejä, popcornia ym. syön vaan juhlissa ja ehkä pari kertaa vuodessa ostetaan kotiin. Limsaakin meille ostetaan tosi harvoin! Roskaruokaa käyn syömässä ehkä kerran kuukaudessa jos sitäkään. Karkit ja suklaa on mun pahe. Ennen ajattelin, että karkkipäivä on hyvä keksintö, mutta sitten se alko mennä siihen, että sitä osti vaan siksi, kun on karkkipäivä, vaikkei välttämättä tehnyt edes mieli. Mun herkkujen syöminenkin on kyllä vähän kausittaista ja joskus menee enemmän ja joskus vähemmän. Haluan takaisin raskausaikaan, kun mun makeanhimo lähti jonnekin!
Uuden vuoden vaihtuminen on siinä mielessä mukavaa, että voi jättää kaikki vanhat jutut sinne edelliseen vuoteen ja aloittaa puhtaalta pöydältä. Vaikka pitäiskin olla sen verran armollinen itselleen, että joka päivä voi aloittaa puhtaalta pöydältä, mutta jotain maagista on silti tuossa vuoden vaihtumisessa. Teittekö te uuden vuoden lupauksia tai tavoitteita vuodelle 2016? En oo vähän aikaan kirjotellu näin pitkää tekstiä asupostaukseen, mutta tuli nyt kerrankin kirjotettua tämän hetkisiä ajatuksia.
Takki - Vila | Paita - Seinäjoen Ilta | Farkut - Gina Tricot | Kengät - Nahkapaikka | Pipo - H&M
Oon älyttömästi tykännyt tuosta suht uudesta collegepaidasta, jonka ostin meidän seurakunnan nuortentapahtumasta. Se on niin älyttömän lämmin joten on siis ihan täydellinen näille keleille. Oon kotona ollessa pitänyt vaan sitä päällä ja jotain rentoja legginssejä. Jos oon käynyt jossain, niin päälle on saattanut vaihtua farkut. Oon kyllä niin vannoutunut Gina Tricotin Molly-farkkujen fani ja mun pitäiskin käydä ostamassa samanlaiset kuin nämä, mutta mustana. Nämä on nimittäin mun ainoat farkut tällä hetkellä. Niin täydelliset. Meinaa vaan vähän venyä liikaa, mutta kun ne pesee, niin ne menee takaisin omaan tiukkaan muotoonsa. Silmälaseja en yleensä tykkää pitää, mutta oon lähiaikoina hypänny silmälääkärissä, niin on ollu pakko vähän pitää. Piilolinssit on vaan niin paljon helpommat!
Category: ajatuksia, asut, lifestyle
Blogin 1-vuotissynttärit ja arvonta
tiistai 5. tammikuuta 2016
Olin pitänyt aikaisemmin reilu kolme vuotta toista lifestyleblogia, mutta lopettanut sen sitten. Aluksi oli tosi kiva olla ilman blogia ja oli kiva elää elämää ilman, että sitä katsoi kameran linssin läpi. Kuitenkin jäin kaipaamaan, että sai ilmaista itseään kirjoittamalla ja kuvaamalla. Ei enää ollut paikkaa mihin julkaista kuvia ja sitä kautta myös kuvaaminen jäi. Äitiyslomalla mulla oli niin paljon aikaa joten päätin tasan vuosi sitten, että perustan uuden blogin ja aloitan puhtaalta pöydältä. On tää kuitenkin niin kivaa hommaa.♥
Halusin kiittää blogini lukijoita jotenkin, että olette lukeneet mun juttuja joten päätin järkätä teille arvonnan. Joku onnekas siis voi voittaa tällaisen setin, mikä sisältää tatuointiarkin (vaikka ensi kesää varten), 20€ arvoisen H&M:n lahjakortin, Nivean huulirasvan ja kaksi kasvonaamiota. Olen kustantanut palkinnon itse.
Säännöt ovat siis seuraavanlaiset:
1. Seuraa blogiani Bloggerin, Bloglovinin, Blogit.fi:n, Blogipolun tai Facebookin kautta. Lukijaksi voi liittyä myös arvonnan aikana.
2. Kirjoita kommentti ja laita mukaan sähköpostiosoite (vinkki: laita @ -merkin tilalle (at), niin vältyt roskaposteilta)
3. Aikaa on kaksi viikkoa eli 5.1-19.1.2016, jonka jälkeen suoritan arvonnan, julkistan sen täällä blogissa ja otan voittajaan yhteyttä sähköpostitse.
"Mansikka Souffle kasvonaamio - Ihoa kosteuttava ja puhdistava", "Goji marja - Syväpuhdistava ja ravitseva naamio" sekä "Nivea lip Butter - huulivoide sisältää Hydra IQ:n, sheavoita ja manteliöljyä. Kosteuttaa huulia tehokkaasti ja pitkävaikutteisesti. Hemmottele koostumus tekee huulista pehmeät. Sisältää vaniljan & makadamian tuoksua."
Category: arvonta, bloggaus, blogi
lauantai 2. tammikuuta 2016
Ajattelin, että olisin saanut kaikki vuoteen 2015 liittyvät postaukset tehtyä ja julkaistua ennen kuin vuosi 2016 vaihtuu, mutta oon ollu nyt niin menossa koko tämän viikon, etten ole ehtinyt postauksia tekemään. Oon käynyt kaupungilla alennusmyynneissä, Keskisellä shoppailemassa ja tänään vietin melkein neljä tuntia Ykkösbasaari kirpputorin uuden tilojen avajaisissa. Siellä oli niin paljon porukkaa, että pelkästään kassajonossa meni puoli tuntia! Tein myös hirveästi löytöjä, lähinnä kyllä pojalle, mutta kyllä mä jotain itsellenikin löysin. Teen niistä sitten postausta myöhemmin! Tässä kuitenkin vähän meidän perheen jouluaaton tunnelmia näin kuvina. :)
Meidän perheen jouluaattoon kuuluu joulusauna, hyvä ruoka, läheiset ihmiset, joulun sanoma, haudalla käynti, lahjojen jako ja rento fiilis. Joulusaunassa käydään aamusta, jotta sen jälkeen voi laittautua aattoa varten. Itse tykkään pukea aattona vähän parempaa päälle ja meikata, mutta muuten joulu menee rennoissa vaatteissa. Meidän perheessä joulua vietetään Jeesuksen syntymän vuoksi ja joulun sanoma onkin esillä jouluevankeliumin muodossa, joka luetaan ennen ruokailua. Ihana on myös kokoontua perheenä yhteen saman pöydän ääreen ja kiittää Jumalaa menneestä ja tulevasta vuodesta. Joulu on myös tietysti perhejuhla ja silloin yleensä vietetään aikaa läheisten kanssa ja käydään sukulaisilla. Perinteisen jouluruoan (kinkku, laatikot, salaatit, kala) lisäksi meidän jouluun kuuluu myös erilaiset juustot ja tietysti karkit, joita syödäänkin ihan urakalla. Haudalla käynti on yksi tärkeä perinne itselle ja käydään sytyttämässä kynttilöitä jo pois menneiden läheisten haudalle. Hautausmaalla käydään yleensä illalla, kun on pimeä, sillä silloin se on kauneimmillaan.
Nykyään jouluisin saa yhä käytännöllisimpiä lahjoja ja joka joulu meiltä kysytään, tarvitaanko me tällä hetkellä jotain erityistä. Näin joululahjat eivät ehkä ole niin yllätyksellisiä, mutta ainakin niille tulee varmasti käyttöä. Aina meillä ei ole lahjatoiveita esittää ja toki näiden toiveiden joukkoon mahtuu myös niitä lahjoja, joista ei ole mitään hajua. Esimerkiksi tänä jouluna saimme yllätyksenä kuvassa näkyvän Kaunis pieni joulu -kirjan ja Iittalan jälkiruokakulhoja. Semmonen sivuhuomautus muuten tähän, että en kerää mitään astiastoa, sillä mulle ei ole merkillä väliä, kuhan on samaa sarjaa useampi kuin yksi kippo. Mutta täytyy myöntää, että nää Iittalan kastehelmi kulhot on kyllä kauniita! Tänä vuonna emme ostaneet Timon kanssa toisillemme lahjoja ollenkaan, sillä käytämme ne rahat mielummin tulevaan makkariremonttiin ja uuteen sänkyyn. Pojalle me ostettiin muutama lahja ja aattona olikin kiva seurailla pojan innostusta lahjojen avaamisesta.
Nyt muuten mun blogilla on vihdoin Facebook-sivut! En tiedä, miksen ole niitä aikasemmin tehnyt, mutta onhan nuo kätevät siinä mielessä, että sellaiset lukijat, joilla ei ole esimerkiksi bloggerissa tunnuksia, pystyvät seuraamaan mun uusimpia blogipostauksia paremmin. Joten eikun KlikKlik ja tykkäilemään Jenni's lullaby -sivustosta Facebookissa! :)
Category: juhlat, kirpputori, lifestyle, oma elämä
Uudemmat tekstit Vanhemmat tekstit Etusivu
Hei! Olen 27-vuotias nuori nainen Seinäjoelta. Olen vaimo yhdelle miehelle ja äiti kolmelle lapselle (poika 12/14, tyttö 12/16 ja poika 10/18).
Blogistani löytyy ripaus muotia, hyviä reseptejä, kirppislöytöjä, sisustusta, arkea kotiäidin näkökulmasta sekä ennen kaikkea hyvää mieltä. Välillä mennään myös pintaa syvemmälle.
Olen lopettanut bloggaamisen, mutta minut löytää edelleen Instagramista @jennislullaby ja saa yhteyden sähköpostilla: jennislullaby(at)hotmail.com
Luukku 3. Jouluinen Rocky road
Joulu ja suklaa on kyllä ihan ehdoton yhdistelmä, Ne sopii yhteen kuin paita ja peppu. Siksi haluan jakaa teille jouluisen Rocky road...
Sisustukseen sopivat treenivälineet + arvonta
Postaus on toteutettu yhteistyössä Suomen voimistelutuotteen ja KidSpotin kanssa.   Mulla on erityisesti lasten saamisen jälkeen liikun...
Blogin 1-vuotissynttärit ja arvonta
Olin pitänyt aikaisemmin reilu kolme vuotta toista lifestyleblogia, mutta lopettanut sen sitten. Aluksi oli tosi kiva olla ilman bl...
Ja arvonnan voittaja on...
Raakasuklaa brownieta + alennuskoodi Luontaistukkuun
Blogin 1-vuotissynttärit ja arvonta
CopyRight © | Theme Designed By Hello Manhattan